طویل مختصر افسانہ

طویل مختصر افسانہ (long-short story) دورِ جدید کی الگ ادبی صنف کی حیثیت سے سامنے آیا ہے۔ مختصر افسانہ اور ناولٹ، دو ایک ہی نوع یعنی کہانی کی نثری اصناف ہیں۔ ان دونوں کے درمیان ایک تیسری صنف نے جنم لیا ہے جس کو  کہا گیا ہے۔ یعنی دورانیے کے اعتبار سے طویل مختصر افسانہ، مختصر افسانے سے بڑا اور ناولٹ سے چھوٹا ہوتا ہے۔

مہینے وصل کے گھڑیوں کی صورت اڑتے جاتے ہیں
مگر گھڑیاں جدائی کی گزرتی ہیں مہینوں میں

(اقبال)

پہلے مصرعے کا رُخ مختصر افسانے کی جانب ہے اور دوسرے مصرعے نے طویل مختصر افسانے کے اسلوب کو بیان کر دیا ہے۔ طویل مختصر افسانے میں وقت رک رک کر چلتا ہے، جیسے ٹامس مان کی کہانی DEATH IN VENICE ہے۔ وقت کا ظاہری وقفہ یہاں مختصر ہے لیکن وقت کی رفتار ادیب (جو کہانی کا مرکزی کردار ہے) کی مضمحل اور خزاں زدہ زندگی کی طرح سست ہے۔
استمرار، تسلسل اور اتمام، طویل مختصر افسانے کی مزید خصوصیات ہیں۔اَدَبی اصطلاحات از انور جمال طابع نیشنل بُک فاؤنڈیشن۔

 مزید دیکھیے 
 مختصر افسانہ
 افسانہ
 افسانچہ

 حوالہ جات 

زمرہ:اصناف ادب